Ossian Donner

**Ossian Donner** () oli suomalainen tehtailija, insinööri ja diplomaatti.

Valmistuttuaan insinööriksi Polyteknillisestä opistosta Donner teki opintomatkoja Saksaan ja Englantiin. Suomeen palattuaan hän oli ensin *Hyvinkään Villakehräämö ja Kutomo Oy*:n toimitusjohtajana sekä sitten *Helsingin Villatehdas Oy*:n ja *[[Yhdistyneet Villatehtaat|Yhtyneet Villatehtaat Oy]]n toimitusjohtajana. 

Donner perusti [[Wanha villatehdas|villankehräämön]] [[Hyvinkää]]lle ja toimi [[Yhdistyneet Villatehtaat|Yhdistyneiden Villatehtaiden]] toimitusjohtajana vuoteen 1918 saakka. Donner rakennutti Helsingin Kruununhakaan kodin vaimolleen ja kahdelle lapselleen vuonna 1901. Nykyisin talossa toimii [[Svenska Klubben i Helsingfors|Svenska Klubben]]. [[Suomen sisällissota|Suomen sisällissodan]] aikana hänen [[skotlanti]]lainen vaimonsa Violet McHutchen näki, kun venäläisiä upseereita teloitettiin kodin edustalla [[Liisanpuistikko|Liisanpuistikossa]]. Järkyttävät sotakokemukset saivat perheen muuttamaan [[Lontoo]]seen, jossa Ossian Donnerista tuli syksyllä 1919 Suomen Britannian-edustaja ja myöhemmin asiainhoitaja . Suomen sisällissodan aikana Donner oli Suomen finanssikomitean puheenjohtajana [[Tukholma]]ssa sekä helmi-heinäkuun ajan 1919 Suomen hallituksen valtuutettuna Lontoossa sekä sen jälkeen heinä-lokakuun ajan 1919 Suomen asiainhoitajana Lontoossa. Suomen Lontoon täysivaltaisena lähettiläänä hän oli sitten vuoteen 1926 saakka. Suomen hallitusta Donner edusti myös [[Ahvenanmaan kysymys|Ahvenanmaan kysymystä]] käsiteltäessä [[Kansainliitto|Kansainliitossa]] 1920 ja 1921.

Donner piti Neuvostoliittoa vastustavan puheen, minkä vuoksi hänen diplomaatin uransa päättyi. Donner vapautettiin tehtävistään Suomen  lähettiläänä vuonna 1925. Sen jälkeen hän asettui pysyvästi asumaan yksityishenkilönä Englantiin ja sai Britannian kansalaisuuden.

Donner oli [[Strengbergin tupakkatehdas|Ph. U. Strengberg & Co]]:n johtokunnan puheenjohtajana sekä Helsingin Kehräämö Oy:n, [[Suomen Höyrylaiva|Suomen Höyrylaiva Oy]]:n, [[Tampella|Tampereen Pellava- ja Rautateollisuus Oy]]:n, [[Tornator|Oy Tornatorin]] ja [[Tervakoski (yritys)|Tervakoski Oy]]:n johtokuntien jäsenenä kuin myös [[Suomen Teollisuudenharjoittajain Keskinäinen Paloapuyhdistys|Suomen Teollisuudenharjoittajain Keskinäisen Paloapuyhdistyksen]] hallintoneuvoston varapuheenjohtajana.

Ossian Donner kuului [[Donner (suku)|Donnerin]] sukuun. Hän oli professori [[Otto Donner (kielitieteilijä)|Otto Donnerin]] poika, [[kokkola]]laisen laivanvarustaja [[Anders Donner vanhempi|Anders Donnerin]] pojanpoika, kielitieteilijä ja oikeistoaktivisti [[Kai Donner]]in velipuoli ja brittiparlamentaarikko [[Patrick Donner]]in isä.

Donner on haudattu [[Hurstbourne Priors]]in civil parishissä sijaitsevalle [[St Andrew’s Church (Hurstbourne Priors)|St Andrew’s Churchin]] hautausmaalle [[Hampshire]]en Englantiin. Donnerin mukaan on nimetty Hyvinkään keskustassa sijaitseva [[Donnerinpuisto]], jossa on myös Donnerin muistoa kunnioittava 14-metrinen obeliski *Villateollisuuden muistomerkki* sekä suihkulähde. 

== Teoksia ==
* *Suomen ja Venäjän välisistä kauppa- ja tullisuhteista. Esittänyt O. Donner*. Porvoo 1892
* *Voimmeko jatkaa rautateiden rakentamista ottamatta lainaa? – esitelmä Taloudellisen seuran kokouksessa Helsingissä helmikuun 3 p. 1906*, suomennos. Helsinki 1906
* *Hyvinge klädesfabrik 1892–1917*. Hyvinge klädesfabrik, Helsingfors 1917.
* *Åtta år – memoaranteckningar från åren 1918–1926*. Oxford 1926, 2. rev. upplaga 1927.
* *Min tid – minnen och intryck från ett långt liv''. Schildt, Helsingfors 1949.

## Lähteet